หุ้นอสังหาฯจีนหนุนฮั่งเส็งปิดเช้าทะยาน 283.08 จุด
หุ้นอสังหาฯจีนหนุนฮั่งเส็งปิดเช้าทะยาน 283.08 จุด
22 ส.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งทะยาน 283.08 จุด หรือ 1.04% ปิดภาคเช้าที่ 27,437.76 จุด โดยได้รับปัจจัยหนุนจากหุ้นกลุ่มบริษัทอสังหาริมทรัพย์จีนที่ทะยานขึ้น นอกจากนั้นยังขานรับดัชนีดาวโจนส์ตลาดหุ้นนิวยอร์กที่ปิดในแดนบวกเมื่อคืนนี้ จากการที่นักลงทุนเข้าช้อนซื้อเก็งกำไรหลังจากตลาดร่วงลงอย่างหนักในช่วงที่ผ่านมา
ทั้งนี้ นักลงทุนต่างจับตาการประชุมเศรษฐกิจประจำปีของธนาคารกลางสหรัฐ (เฟด) ซึ่งจะจัดขึ้นที่เมืองแจ็กสัน โฮล รัฐไวโอมิง ในวันที่ 24-26 ส.ค.นี้ โดยหัวข้อการประชุมในปีนี้คือ “Fostering a Dynamic Global Economy”